Diari Oficial de la Generalitat Valenciana


Sumari del DOGV 7776, del 06-05-2016 (2016/2757)

RESOLUCIÓ de 13 d'abril de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Cementos, amb la referència 0701P21/16, per equivalència al trobar-se la marca amb reconeixement oficial en vigor pel Ministeri de Foment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2757


Data del document
:   13-04-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 13 d'abril de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Cementos, amb la referència 0701P21/16, per equivalència al trobar-se la marca amb reconeixement oficial en vigor pel Ministeri de Foment. [2016/2757]  
Dolores Gil Salinas, en nom i representació d'All World Certificación, SL, domiciliada al Parc Tecnològic, avinguda de Benjamin Franklin, número 19, de Paterna (València), ha sol·licitat l'equivalència del reconeixement oficial del distintiu de qualitat actualment denominat Marca AW Cementos, reconegut pel Ministeri de Foment, de conformitat amb l'article 17 del Decret 1/2015, de 9 de gener, del Consell, amb la referència 0701P21/16.  
L'expedient per al reconeixement d'aquest distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'aquest s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
En virtut d'això, i a proposta del Servei de Rehabilitació, aquesta Direcció General resol:  
  
Primer  
Concedir el reconeixement del distintiu de qualitat que atorga All World Certificación, SL, per a ciments amb la denominació Marca AW Cementos, amb la referència 0701P21/16, per equivalència al disposar la dita marca de reconeixement oficial en vigor pel Ministeri de Foment.  
  
Marca AW Cementos és una marca de conformitat amb el Reglament particular de la marca AIDICO, denominat Annex de gestión de la marca AIDICO producto cementos, I1713, d'acord amb el que disposa l'apartat 2.2 de la Instrucció per a la recepció de ciments RC-08, aprovada pel Reial Decret 956/2008, de 6 de juny.  
  
Segon  
L'abast del reconeixement de Marca AW Cementos és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de gestió de qualitat d'obra, LG14.  
  
  
Tercer  
La validesa del reconeixement del distintiu Marca AW Cementos està condicionada al període de vigència del reconeixement que atorga el Ministeri de Foment a la dita Marca, que ha establit en dos anys a partir de la data de 23 de juliol de 2015, i queda supeditat al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per a l'equivalència de reconeixement del distintiu, Marca AW Cementos, haurà de ser comunicada a aquesta Direcció General en el moment en què es produïsca.  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Habitatge, Obres Públiques i Vertebració del Territori, en el termini d'un mes, comptador des de la seua notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La present resolució es publicarà en el Diari Oficial de la Comunitat Valenciana, per a coneixement general.  
  
València, 13 d'abril de 2016. El director general d'Habitatge, Rehabilitació i Regeneració Urbana: Alberto Sanchis Cuesta.